Under møtene i Forparlamentet sto på den ene side de revolusjonære ved Gustav von Struve og Friedrich Hecker. De ønsket å oppheve monarkiet og lage en føderal republikk. På den annen side sto de liberale med Heinrich von Gagern som den fremste representant. De liberale ønsket reformer, men ingen revolusjon. De aksepterte Forbundsdagen i Det tyske forbund som en lovlig representant for befolkningen, og gikk i mot at Forparlamentet skulle ta styringen og lage revolusjon. Ved den endelig avstemningen vant de liberale med 368 stemmer mot 148 til de revolusjonære.